Document ID: /roh_data/filtered/fineweb-2-filterrobots_roh.jsonl.gz/21280

A la cassa da baterlar èsi giavischà da laschar temp – da discurrer sur da quai e tschai cun la vendidra u cun il vendider. I duai esser in lieu d’inscunter, di Stefanie Näf che maina il post «Gsünder Basel» ch'ha instradà il project. Envers il radio SRF ha ella declerà ch'i duai dar sco emprim duas da questas cassas. Il test dura sis mais. A lunga vista è l'idea d'avair ulteriuras talas cassas.
Era sch’ins po prender temp per far ina baterlada, n'èsi betg pensà da far baterladunas. Dentant spetgan suenter persunas voluntarias – che vegnan scoladas da l’organisaziun dal maun avert e che porschan da cuntinuar la baterlada. Uschia che la baterlada na sto betg esser a fin suenter il cumprar en.